**AZ ŐSZINTE TOJÁS VITTE EL A LEXUS DESIGN AWARD 2018 KÖZÖNSÉGDÍJÁT**

**Az elmúlt években a világ vezető** [**környezetbarát prémium hibrid elektromos**](https://www.lexus.hu/hybrid-2/#introduction) **autógyártójából valódi életmód márkává avanzsáló** [**Lexus**](http://www.lexus.hu/) **által hatodik éve odaítélt rangos** [**Lexus Design Award**](https://www.lexus-int.com/lexus-design-award?p=top) **idei fődíját az Extrapolation Factory csapat pályaműve, a Hipotézis Tesztelő nyerte meg. A az autóinak lenyűgöző formaterve révén a dizájn területén is nagyot alkotó és saját jogon is elismert luxusmárka ugyanakkor idén létrehozta a Lexus Design Award közönségdíjat is, azzal a céllal, az eddiginél is szélesebb körben méltathassa hogy a döntősök sokoldalú tehetségét, illetve munkáit. Első alkalommal nyílt lehetőség arra, hogy a Lexus Design Event, valamint az esemény honlapjának látogatói kiválaszthassák a számukra legtöbbet jelentő művet. Az április 16. és 22. között beérkezett szavazatok alapján a győztes dizájn az Őszinte tojás című munka lett.**

Az Őszinte tojás (Honest Egg) intuitívan és egyszerűen jelzi, amikor a tojás szavatossági ideje lejár. A tervezők felismerték, hogy a tojásokon gyakran nem egyértelmű a dátumozás, így nem mindig tudható pontosan, meddig is fogyaszthatjuk biztonságosan a tojást. A probléma áthidalására egy képet vagy egy szót helyeztek el a tojás héján, s a fogyasztó ebből állapíthatja meg, hogy a tojás ehető-e. Az Őszinte tojás létrehozása során a tojásra intelligens festékanyaggal nyomtatnak, ami képes arra, hogy egy előre meghatározott időponthoz közelítve megváltoztassa a színét. Az Őszinte tojás jelzése jelentősen lecsökkentheti a fogyaszthatósági időtartamot, amennyiben törött héjat érzékel, illetve ha hirtelen változást érzékel a széndioxid szintjében vagy a hőmérsékletben.

Az Őszinte tojás kifejlesztése remek példa arra a fajta együttműködésre, amelyből egy jó cél érdekében informatív, érzelmeket előhívó dizájn születik. Jelen esetben a cél az volt, hogy a vásárlók még a lejárati dátum előtt elfogyasszák a tojást, s így csökkenjen az élelmiszerpazarlás.

 *„Megtiszteltetés számunkra, hogy mi vehettük át első ízben a Lexus Design Award 2018 közönségdíját. Köszönjük az összes őszinte embernek, hogy a Honest Eggre szavaztak, ezt választva kedvenc ötletüknek. Szeretnénk köszönetet mondani Jessica Walshnek mentori munkájáért, és az útbaigazításokért. Végül, de nem utolsó sorban köszönjük a Lexusnak azt a csodálatos élményt, amelyben az egész verseny során, folyamatosan részünk volt. A jó dizájn az őszinte dizájn!”* – fogalmaznak a tervezők, Paul Yong Rit Fui és Jaihar Jailani Bin Ismail az elismerés kapcsán.

**Az** **aesthetid csoport**

Az ‘aesthetid’ csoportot Paul Yong Rit Fui és Jaihar Jailani Bin Ismail malajziai ipari formatervezők alapították. A Johor Bahruban található dizájn-tanácsadó cég fő profilja a termékdizájnnal, grafikai megoldásokkal, valamint dizájnnyelvekkel kapcsolatos szolgáltatások nyújtása. Hisznek a technológia, az üzlet és a dizájn természetes szimbiózisának kiaknázásában, és ezáltal a felhasználó szükségleteinek, viselkedésének és vágyainak feltárásában.

**A Lexus Design Award**

A 2013-ban indult Lexus Design Award egy nemzetközi tervezői verseny a világ minden tájáról érkező, feltörekvő alkotók számára. A díj célja, hogy dizájnerek és alkotók támogatása által előmozdítsa az olyan, társadalmat érintő ötletek megvalósulását, amelyek a jövőt jobb irányba alakítják. Egyúttal négy döntősnek teremt egyedülálló lehetőséget, hogy mentoráltként nemzetközileg elismert dizájnerekkel dolgozhassanak együtt, terveikből prototípust készíthessenek, és azokat a nemzetközi dizájn legrangosabb eseményein állíthassák ki.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com